**Navodilo za izpolnjevanje obrazca**

|  |  |
| --- | --- |
| **Napoved / sprememba napovedi** | *Označi se, ali gre za napoved* *odpreme trošarinskih izdelkov, sproščenih v porabo za komercialni namen ali spremembo napovedi odpreme pošiljke za komercialni namen.* |
| **1. Pošiljatelj** | *Vpišejo se ustrezni podatki (naziv pravne osebe oziroma fizične osebe z dejavnostjo, sedež oziroma naslov, davčna številka, matična številka, kontaktna oseba, elektronski naslov in telefonska številka vložnika).* |
| **2. Prejemnik** | *Označi se status prejemnika (certificirani prejemnik/začasno certificirani prejemnik/prejema zemeljski plin ali trda goriva) in vpišejo ustrezni podatki. V primeru, da se označi certificirani prejemnik se vpiše tudi njegova trošarinska številka. V primeru označitve začasno certificiranega prejemnika, trošarinsko številko vnese davčni organ naknadno. V primeru označitve, da se prejema zemeljski plin ali trda goriva, se trošarinska številka ne vpiše.* |
| **3. Podatki o vrsti trošarinskih izdelkov** | *V stolpec (1) se označi, če gre za odpremo od osebe, ki izpolnjuje pogoje za malega proizvajalca.*  *V stolpec (2) se vpiše tarifna oznaka.*  *V stolpec (3) se vpišejo količine v ustrezni merski enoti.*  *Stolpec (4) izpolni davčni organ.*  *V zadnji stolpec »VII. drugi energenti« točke 9, se vpiše tudi namen uporabe drugih energentov.*  *Energenti, navedeni v »III. energenti«, »IV. trda goriva« in »V. biogoriva«, ki glede na svoje značilnosti niso naprodaj in se ne uporabljajo za pogonski namen ali kot gorivo za ogrevanje oziroma glede na namen uporabe niso pogonsko gorivo ali gorivo za ogrevanje, se vpisujejo v »VII. drugi energenti«, točka 9.2.*  *V »VII. drugi energenti«, točke 9.1. se vpisujejo energenti, za katere se plačuje trošarina glede na namen uporabe po znesku, ki je predpisan za enakovredno pogonsko gorivo ali gorivo za ogrevanje.*  *Trda goriva, ki se uporabljajo kot pogonsko gorivo ali gorivo za ogrevanje se vpišejo v »IV. trda goriva«.*  *Trda goriva, ki glede na svoje značilnosti niso naprodaj in se ne uporabljajo za pogonski namen ali kot gorivo za ogrevanje oziroma glede na namen uporabe niso pogonsko gorivo ali gorivo za ogrevanje, se vpišejo v »VII. drugi energenti«, točka 9.2.*  *V »III. energenti«, točka 4. zemeljski plin, se vpiše utekočinjeni ali stisnjeni zemeljski plin.* |
| **4. Drugi podatki** | *Vpiše se sklicna številka pošiljke, datum odpreme in datum prejema. V primeru, da se označi trditev »Strinjamo se, da se na elektronski naslov, naveden na kontaktnih podatkih, posreduje obvestilo o uspešno predloženem dokumentu«, bo vložnik prijave na vpisan e-naslov obveščen o uspešno predloženem dokumentu.* |
| **5. Elektronska izmenjava podatkov pri gibanju trošarinskih izdelkov** | *Vložnik mora urediti dostop do informacijskega sistema (EMCS), ki je namenjen spremljanju in nadzoru gibanj v režimu odloga plačila trošarine in gibanj s plačano trošarino. Dostop do SIEMCS je o*b*razložen v podrobnejšem opisu* [*Informacijski sistem SIEMCS - Spremljanje gibanj v režimu odloga plačila trošarine in gibanj s plačano trošarino*](https://view.officeapps.live.com/op/view.aspx?src=https%3A%2F%2Fwww.fu.gov.si%2Ffileadmin%2FInternet%2FCarina%2FPoslovanje_z_nami%2Fe_Carina%2FOpis%2FEMCS%2FInformacijski_sistem_SIEMCS_spremljanje_gibanj_v_rezimu_odloga_placila_trosarine.docx&wdOrigin=BROWSELINK)*,* *ki je objavljen na spletni strani Finančne uprave Republike Slovenije.* |